Biokontroll Hungária Nonprofit Kft.

Agrárium 2025
2025-03-19 - 2025-03-20 | Four Points by Sheraton Kecskemét Hotel és Konferenciaközpont, Izsáki út 6., Kecskemét, 6000, Magyarország
Kedvezményes jegyár az ökológiai termelőknek az Agrárium 2025 konferenciára
A konferencia azt mutatja be, milyen változásokra lehet számítani a támogatások terén és milyen feltételeket kell teljesíteni az új kérelembeadási időszakban. Szó lesz arról is, hogy a kifizetésekkel kapcsolatban milyen ellenőrzésekre lehet számítani, milyen gazdabarát fejlesztéseket hajt végre a Magyar Államkincstár. A szakértők áttekintik a Közös Agrárpolitika (KAP) szabályrendszerében várható további reformterveket, illetve mindazokat az idei szabályozási, támogatási, piaci, finanszírozási és jövedelmezőségi változásokat, amelyek döntően befolyásolhatják a gazdálkodók tevékenységeit 2025-ben.
Amennyiben ellenőrzött ökológiai termelést folytat (ökológiai mezőgazdasági termelő, illetve feldolgozó), a kedvezmény érvényesítéséhez a rendezvényen való részvételi szándékát a hazafi@portfolio.hu címen jelezze. A levél tárgya: Portfolio Agrárium 2025 – ökológiai termelői jelentkezés.
A konferencia részletes programja awww.portfolio.hu weboldalon található.

TALAJ a talpad alatt – országos figyelemfelkeltő kampánynap
2025-03-21 11:00 - 18:00 (Europe/Helsinki)
A Magyar Talajtani Társaság 2025. március 21-én 10:00 órától országos figyelemfelkeltő kampánynapot szervez „TALAJ a talpad alatt” címmel. A rendezvény a tavalyi (2024) nagysikerű „A talaj élete” országos szelvényleíró nap folytatása.
Bővebb tájékoztató: http://talaj.hu/talaj-a-talpad-alatt/
Az eseményre jelentkezni a shorturl.at/hcRtY linken keresztül lehet.
Facebook esemény: https://fb.me/e/5jIkERdZh
HELYSZÍNEK (folyamatosan bővül!)
AGROINFORM WEBINÁRIUM: Az Agroinform.hu stábja idén is több helyszínről jelentkezik majd körkapcsolással a kampánynapról és élőben közvetíti az eseményeket. A webinárium online lesz követhető az Agroinform portálon. A részvétel ingyenes, de regisztrációhoz kötött! Jelentkezni a cikkben található űrlap kitöltésével lehet.

Rövid Ellátási Láncok fejlesztésének támogatása
2025-03-26 10:30 - 15:00 | Nemzeti Agrárgazdasági Kamara Oktatóközpont, Boróka utca 3., Dunaharaszti, 2330, Magyarország
A rendezvény célja, hogy részletes tájékoztatást nyújtson a hamarosan megjelenő Rövid Ellátási Láncok fejlesztése (KAP-RD49-1-24 kódszámú) című pályázatról és annak technikai részleteiről, valamint bemutassa a korábbi REL pályázaton sikeresen megvalósított projekteket és a pályázatban is szereplő REL szervező képzést.
Helyszín: Nemzeti Agrárgazdasági Kamara Oktatóközpont (2330 Dunaharaszti, Boróka utca 3.)
Időpont: 2025. március 26. szerda, 09:30 – 14:00
A részletes program az esemény MEGHÍVÓJÁBAN megtekinthető.
A rendezvény ingyenes, de regisztrációhoz kötött, amely IDE KATTINTVA tehető meg.

ÖMKi Ágazati Szakmai Nap 2025
2025-04-08 08:30 - 17:00 | Debreceni Egyetem Mezőgazdaság-, Élelmiszertudományi és Környezetgazdálkodási Kar, Böszörményi út 138., Debrecen, 4032, Magyarország
Megújulás az ökológiai ágazatban – piaci trendek, termelés és innováció, termékpálya fejlesztés címmel rendezi meg idén az év egyik legfontosabb öko-konferenciáját az Ökológiai Mezőgazdasági Kutatóintézet, melynek házigazdája a Debreceni Egyetem Mezőgazdaság-, Élelmiszertudományi és Környezetgazdálkodási Kara lesz.
Ökogazdálkodással az agrárium fejlődéséért
Legyen szó akár a szántóföldi gazdálkodás-, a kertészet- vagy az állattenyésztés területén aktív gazdálkodókról, a klímaváltozás hatásai, a piaci folyamatok mind-mind előrevetítik az egyre fokozódó kihívásokat. Az ökológiai gazdálkodás egy olyan út lehet, amelyre nemcsak a fenntarthatóság, a környezetünk megóvása, talajaink egészségének megőrzése miatt érdemes rálépni, hanem nyereséges gazdaságokat is eredményezhet, ha a gazdálkodó megtalálja a potenciális – világszerte egyre növekvő – piacát.
Sikeres gazdálkodók személyes példái, egyetemi perspektívák, adatok és eredmények az ökogazdálkodási statisztikából, emellett a legújabb kutatási eredmények, módszerek és javaslatok, valamint elismert kutatók, neves vendégelőadók – és persze izgalmas terepi programok – várják az érdeklődőket az ÖMKi Ágazati Szakmai Napján Debrecenben áprilisban!
Részletes program és regisztráció: https://biokutatas.hu/omki-agazati-szakmai-nap-program/

IV. Magyar Gasztronómia Napja
2025-04-26 10:00 - 2025-04-27 14:00 | Debreceni Egyetem Szolnoki Campus, Tisza liget sétány 14., Szolnok, 5000, Magyarország
Az Étrend Magyar Konyhafőnökök Egyesülete, a Szolnoki Szakképzési Centrum, a Debreceni Egyetem és a Miniszterelnökség Nemzetpolitikai államtitkársága közös szervezésében megrendezésre kerül a IV. Magyar Gasztronómia Napja.
Időpont: 2025. április 26-27.
Helyszín: Szolnok, Debreceni Egyetem Szolnoki Campus, 5000 Szolnok, Tiszaliget sétány 14.
558P+8V Szolnok

Programok:

Magyarország étele 2025: Szakácsverseny a legjobb magyar séfekkel
Szamos Tányérdesszert verseny 2025: Egyedülálló desszertverseny
Szakma Ifjú mestere 2025: Tehetséges fiatalok bemutatkozása
Magyarország itala 2025: Koktél- és pálinkaverseny
Agroturizmus étele 2025: Kistermelők gasztronómiai bemutatója
HunExpo 2025: Gasztronómiai kiállítás és vásár
Bormustra: A legjobb borok bemutatása
Pálinkaházak: Pálinka bemutató
Termelői piac, kézműves vásár: Helyi termékek vására
Pályaorientációs rajzverseny: Fiatalok rajzkiállítása
„Kezünkben a jövőnk! Az étkezés szerepe a táplálékérzékenység korában” című tudományos konferencia

A rendezvényen való részvétel ingyenes, de regisztrációhoz kötött!
A rendezvény keretében lesz megtartva a Kezünkben a jövőnk tudományos konferencia is. Részletes program »

Környezetbarát Mezőgazdasági Módszerek
2025-04-29 10:00 - 15:00 | Kishantos, telep 13, Hantos, Kishantos, 2434, Magyarország
Időpont: 2025. április 29. 10.00-15.00
Helyszín: Kishantos
Meghívó, program »
Részvételi díj 6.000 Ft/fő, mely az ebédet, kávét és ásványvizet is magában foglalja.
A szervezők kérik a részvételi szándék jelzését 2025. április 28-án 12 óráig az alábbi megadott elérhetőségek valamelyikén:
Tel: 30/514-5274, 30/3850-379, e-mail: kishantosvk@gmail.com

Átállás a regeneratív gazdálkodásra!
2025-05-05 - 2025-05-07 | 2764 Tápióbicske, Tápióbicske, Pest, 2764, Magyarország
Az EIT Food által támogatott képzési lehetőség
A regeneratív mezőgazdaság gyakorlatairól 2025. május 5-6. között, a Pest vármegyei Tápióbicskén, 30 gazda számára.
A képzésre olyan konvencionális, ökológiai (átállt vagy átállás alatti) vagy párhuzamos gazdálkodással foglalkozó gazdálkodók jelentkezését várjuk, akik szántóföldi, kertészeti vagy vegyes profilú növénytermesztéssel, akár állattartással is foglalkoznak nagy, legalább 30 ha területen és korábban nem vettek részt a képzésen.
A rendezvényen résztvevők részvételi díját, étkeztetését és szállását az EIT Food fedezi.
A jelentkezés feltétele a program mindkét napján való részvétel.
A kétnapos képzési programon tematikus előadásokon és terepi programokon vehetnek részt az érdeklődők, ahol a már regeneratív gyakorlatokat alkalmazó gazdákhoz látogatunk el.
A regeneratív gazdálkodás legfontosabb célja a talaj funkcióinak és egészséges élővilágának helyreállítása. Ezt a talaj bolygatásának csökkentésével, talajépítő gazdálkodási gyakorlatok tudatos használatával, talajtakaró növények alkalmazásával, a vetésforgó optimalizálásával, és ahol lehet, legeltetett állatok integrálásával valósítja meg. Segíti a mezőgazdaság szélsőséges időjárási eseményekkel és az éghajlatváltozással szembeni rugalmas ellenálló képességének megteremtését. Ezáltal előmozdítja a vidéki közösségek egészségének és életképességének növekedését. Mindemellett középtávon csökkenti a gazdaságok költségeit is.
Jelentkezés a képzésre: https://3if58b0eoje.typeform.com/to/gDyqLWxY
Jelentkezési határidő: 2025.04.10.
A jelentkezés elbírálásáról 2025.04.17-ig értesítjük a jelentkezőket.
Részletek: https://biokutatas.hu/esemenyek/eitfoodregenerativkepzes/
A képzés az EIT Food támogatásával valósul meg.

Portfolio AgroFood 2025
2025-05-20 - 2025-05-21 | Four Points by Sheraton Kecskemet Hotel & Conference Center, Izsáki út 6., Kecskemét, 6000, Magyarország
A konferencia célja, hogy tematikus módon tekintse át azokat a területeket, amelyek a leginkább meghatározzák az élelmiszeripari vállalatok működését és gazdálkodását. A rendezvény arra törekszik, hogy – többek között – az aktuális piaci, adózási, munkaerőgazdálkodási, szabályozási, támogatási, finanszírozási, jövedelmezőségi és beruházási kérdésekben olyan információkat nyújtson, amelyek érdemi módon járulhatnak hozzá az iparág vállalatainak eredményes tevékenységeihez.
A konferencia kitér a mezőgazdasági termelők és az élelmiszeripari vállalkozások termeltetési, integrációs és szerződéskötési lehetőségeire, az iparággal kapcsolatban álló szolgáltatói szektor kihívásaira, illetve az élelmiszeripar kereskedelmi beszállítói kapcsolataira és a kereskedelmi szféra iparággal szembeni elvárásaira. Így az esemény – az élelmiszeripari megközelítésre fókuszálva – a teljes élelmiszergazdasági szektor, illetve a feldolgozó cégeket kiszolgáló ágazatok és iparágak számára hasznos rendezvény lehet, és jó alkalmat kínálhat a szakmai kapcsolatépítésre is.
A konferencia részletes programja a https://www.portfolio.hu/rendezvenyek/konferencia-agrar/portfolio-agrofood-2025/1780/program weboldalon található.
A Nemzeti Agrárgazdasági Kamara tagjai és szaktanácsadói a konferencián 35 százalékos kedvezménnyel vehetnek részt. A mezőgazdasági termelők számára pedig a Portfolio Csoport rendkívül kedvezményes, 30 ezer forintos fix áron biztosítja a belépést.
Jelentkezési lap itt tölthető ki: https://www.portfolio.hu/rendezvenyek/konferencia-agrar/portfolio-agrofood-2025/1780/jelentkezes/1-szemelyes_adatok

Portofolio AgroFuture 2025
2025-05-21 - 2025-05-22 | Four Points by Sheraton Kecskemet Hotel & Conference Center, Izsáki út 6., Kecskemét, 6000, Magyarország
A konferencia célja, hogy megismertesse az ágazati szereplőkkel azokat a fenntarthatósági célokat és előírásokat, illetve innovációs trendeket és eredményeket, amelyek alapvetően meghatározzák a gazdálkodók mindennapi tevékenységeit a következő években és évtizedekben.
Az idei konferencia kiemelten foglalkozik az ökológiai gazdálkodás hazai kitörlési lehetőségeivel, a regeneratív talajgazdálkodás kérdéseivel és a fenntartható inputanyag-felhasználás legoptimálisabb megoldásaival. Már a nyitó szekcióban is hasznos információkat szerezhetnek az ökológiai gazdálkodás jövőjéről, az átállás gyakorlati kérdéseiről a Biokontroll ügyvezetőjétől, dr. Roszík Pétertől. Emellett a rendezvény napirendjén szerepelnek a fenntartható állattenyésztéssel és takarmányozással, a mesterséges intelligencia és az agrárdigitalizáció agrárgazdasági felhasználásával és a zöldenergia-források mezőgazdasági hasznosításával összefüggő legfontosabb témák is.
A konferencia részletes programja a https://www.portfolio.hu/rendezvenyek/konferencia-agrar/portfolio-agrofuture-2025/1782/program weboldalon található.
A Nemzeti Agrárgazdasági Kamara tagjai és szaktanácsadói a konferencián 35 százalékos kedvezménnyel vehetnek részt. A mezőgazdasági termelők számára pedig a Portfolio Csoport rendkívül kedvezményes, 30 ezer forintos fix áron biztosítja a belépést.
A jelentkezési lap itt tölthető ki: https://www.portfolio.hu/rendezvenyek/konferencia-agrar/portfolio-agrofuture-2025/1782/jelentkezes/1-szemelyes_adatok

"Fókuszban a vidék" rendezvénysorozat
2025-06-20 - 2025-07-02
A Herman Ottó Intézet Nonprofit Kft. Vidék- és Térségfejlesztési Támogató Egysége a Kislépték Egyesülettel és a Nemzeti Agrárgazdasági Kamarával közösen rendezi meg a Fókuszban a vidék című szakmai rendezvénysorozatát a fejlődő értékláncok gyakorlati tapasztalatiról, részletes tájékoztatást nyújtva a hazai és külföldi jó példákon keresztül.

A rendezvények célja, hogy részletes tájékoztatást nyújtson a megjelent Rövid Ellátási Láncok fejlesztésének támogatása című pályázat aktuális helyzetéről, valamint bemutassa a kistermelői élelmiszer-előállítás gyakorlati tudnivalóit, részletezve a higiénia, a jelölés, az értékesítés és a marketing tevékenységek fontosságát a kisléptékű élelmiszer-előállítók körében.
A tájékoztatás célja, hogy a kérelmek beadásával elindult sikeres pályázás megteremtse a termelők közös és közvetlen piacra jutását, segítse közvetlenül a helyi éttermekbe történő beszállítását, valamint a fogyasztók részére a bizalmon alapuló hazai rövid élelmiszerellátás biztosítását. Az előállítás és az értékesítés feltételeit érintő informatív előadások segítik a kistermelők tájékoztatását és a felhívja a figyelmet a jogszabály gyakorlati ismereteire és változásaira.
A sajtónyilvános rendezvények látogatása ingyenes, de előzetes regisztrációhoz kötött.
A rendezvénysorozat állomásai:

Nagytarcsa, 2025. június 20. 09:30–15:30
A meghívó és a regisztrációs felület ide kattintva érhető el.
Kőröshegy, 2025. június 24. 09:30–15:30
A meghívó és a regisztrációs felület ide kattintva érhető el.
Tényő, 2025. július 1. 09:30–15:30
A meghívó és a regisztrációs felület ide kattintva érhető el.

A rendezvénysorozat minden állomásának programját a helyi igényeknek, sajátosságoknak megfelelően állították össze a szervezők.
Az első helyszínén, Nagytarcsán teret adnak a Versenyképes Járások Program bemutatására, amelynek célja, hogy forrást biztosítson a térségi szinten jelentőséggel bíró fejlesztési és üzemeltetési kérdések megoldására. A program több település együttműködésén alapul és a járási lakosság minél nagyobb hányadát kedvezményezik.
A második helyszínen, Kőröshegyen a vendéglátásé lesz a főszerep, azaz, hogy hogyan találják meg a helyi éttermek a helyi termékeket előállító termelőket és miért fontos a hazai alapanyagok minél nagyobb arányú alkalmazása a helyi éttermekben. Az előadók bemutatják a hazai gazdaság támogatási rendszerét, hogy miként érhető el a legjobb minőség, és hogyan lehet biztosítani a garantált frissességet. Ezekre és egyéb kérdésekre irányítja rá a figyelmet a kerekasztalbeszélgetés is, hogy a helyben termelt alapanyag becsatornázása, a fenntartható élet, mint jövőkép fontossága és az étkezési kultúra fejlődése, népszerűsítése hogyan járul hozzá a hazai gasztronómia térhódításához.
A harmadik helyszínen, az 5000-es lélekszám alatti Tényőn bemutatják a Magyar Falu Program kiírásait. A program olyan fejlesztések megvalósítását segíti, amelyek vonzóvá teszik az ott élők, illetve a letelepedni szándékozók számára a kistelepüléseket. A program célja a kistelepülések hátrányainak enyhítése, így többek között az alapvető szolgáltatásokhoz, közszolgáltatásokhoz való hozzájutás biztosítása. A tájékoztatás kitér arra is, hogy mely pályázatok vonatkoznak az egyéni vállalkozókra, szövetkezetekre, egyesületekre, alapítványokra, gazdasági társaságokra, és melyek a települési önkormányzatokra.
Az előadásokat követően bemutatkoznak a termelők: a gazdálkodók és kézművesek friss zöldséggel és gyümölccsel, házi készítésű hús- és pékárukkal, kézműves termékekkel várják az érdeklődő vásárlókat.
A szervezők az eseményekre elsősorban a térségi termelőket, piacszervezőket, vidékfejlesztőket, helyi vállalkozókat, civil szervezetek és önkormányzatok képviselőit várják!
Forrás: Herman Ottó Intézet Nonprofit Kft., Kislépték Egyesület, Nemzeti Agrárgazdasági Kamara

Klímaváltozáshoz való alkalmazkodás a mezőgazdaságban – konferencia Martonvásáron
2025-06-24 09:00 - 15:00 | Martonvásári Brunszvik-kastély, Brunszvik u. 2, Martonvásár, 2462
A klímaváltozás kihívásai egyre érezhetőbben érintik a magyar mezőgazdaságot. Hogyan alkalmazkodhatnak a gazdálkodók az új körülményekhez, milyen innovatív megoldások állnak rendelkezésre, és milyen támogatási lehetőségek segíthetik a fenntartható termelést? Ezekre a kérdésekre keresi a választ az idén június 24-én, a NAK Zöld Támogató Egysége által a Martonvásári Brunszvik kastélyban megrendezésre kerülő konferencia.
A napot ünnepélyes megnyitóval, szakmai előadásokkal kezdjük és kerekasztal-beszélgetéssel folytatjuk, amelyek a klímaváltozás hazai hatásait, a stressztűrő növényfajták fejlesztését, a talajszén-megkötés és a fenntartható mezőgazdaságot elősegítő agrártámogatások lehetőségeit, valamint a helyi gazdálkodók tapasztalatait mutatják be.
A konferencia helyszínéül választott Brunszvik-kastély nemcsak kulturális, hanem tudományos hagyományokat is magában hordoz – a mezőgazdasági kutatások és innovációk egyik központja. Ez a helyszín tökéletesen tükrözi a konferencia témáját, hiszen itt találkozik a tudomány és a gyakorlat.
Az előadások után a helyi gazdálkodó területén kerül megrendezésre a terepi program, ahol a résztvevők valós körülmények között láthatják, hogyan válik a tudás és az innováció gyakorlati megoldássá a klímaváltozás kihívásaira válaszul.
Részletes program és regisztráció: https://www.nak.hu/tajekoztatasi-szolgaltatas/kornyezetgazdalkodas/108824-klimavaltozashoz-valo-alkalmazkodas-a-mezogazdasagban-konferencia-martonvasaron
Fontos tudnivalók:

Rendezvény időpontja: 2025. június 24. (kedd), 9:00
Rendezvény helyszíne: Martonvásári Brunszvik-kastély
GPS: 8Q8P+84 Martonvásár
(Terepi program: a helyi gazdálkodó területén, Martonvásáron)

A rendezvény ingyenes, de regisztrációhoz kötött.
Regisztráció: IDE KATTINTVA
Regisztrációs határidő: 2025. június 20.
A rendezvény szaktanácsadók számára akkreditált.
A kreditértékről és az elfogadott tématerületekről a SZAKTANÁCSADÓI RENDEZVÉNYKERESŐ oldalon található információ.

Agrár Boxutca Konferencia
2025-07-24 10:00 - 13:00 | Ozorai Pipo Vára, Várhegy utca 1., Ozora, 7086
Fókuszban a biogazdálkodás
Program, meghívó »
A rendezvényen a részvétel ingyenes, de előzetes regisztrációhoz kötött.
Regisztrálni 2025. 07. 22.-éig az illes.flora@nak.hu e-mail címen lehet.

I. Magyar Egészség Piknik
2025-09-06 08:00 - 20:00 | Bikás Park, F28M+38 Budapest, Budapest, Pest, 1119
Az ország egyik legátfogóbb népegészségügyi rendezvénye
Az I. Magyar Egészség Piknik egy hagyományteremtő céllal létrehozott, fiatalokat és családokat fókuszba helyező népegészségügyi eseménysorozat első állomása, amely hidat teremt a laikus közönség és az egészségügyi szakemberek között – egy közös ügy: az egészség jegyében.
Ennek keretében szeretnénk teret adni az ország egyik legnagyobb rákszűrésének és véradásának, illetve az egészségügyi szférában dolgozók és az egészség(ügy) iránt érdeklődők számára egy találkozási-tájékozódási teret megteremteni, az ifjúságra és a családokra fókuszálva.
A rendezvény 2025. szeptember 6-án, 8-20 óra között kerül megrendezésre, a budapesti Bikás Parkban, Budapest Főváros XI. Kerület Újbuda Önkormányzatával együttműködve.
További részletek, program »

OMÉK 2025
2025-09-18 - 2025-09-21 | Hungexpo, Albertirsai út 10., Budapest, 1101, Magyarország
Tisztelt Partnerünk!
Találkozzunk az OMÉK 2025 szakmai programjának részeként megrendezésre kerülő „Hogy művelje és őrizze” – Élelmiszertermelés, feldolgozás és ellátásbiztonság a természeti rendszerek keretében című, háromnapos tudományos konferencián, amely a Pázmány Péter Katolikus Egyetem Teremtésvédelmi Kutatóintézete, az Agrárminisztérium, a HUN-REN és a MATE partnerségével valósul meg.
A szekcióbeszélgetésekben ügyvezető úr, dr. Roszík Péter és moderátorként kollégánk Bihaly Áron is részt vesz.
Helyszín: Hungexpo Budapest Kongresszusi és Kiállítási Központ, Fogadó épület I. emelet
Időpont: 2025. szeptember 18–20.
A konferencia célja, hogy tudományos és gyakorlati megközelítések mentén közös gondolkodásra hívja a tudomány képviselőit, a gyakorlati szakembereket és döntéshozókat a mezőgazdaság, az élelmiszer-ellátás és a természeti erőforrásokkal való gazdálkodás jövőjéről. Kiemelt témák közé tartozik:

a mezőgazdaság és a társadalom kölcsönhatása,
a körkörös anyagforgalmú gazdálkodás és regeneratív megoldások,
az élelmiszerbiztonság és rövid ellátási láncok,
a klímaváltozás és a természeti erőforrások változó keretei,
a válságálló gazdálkodási és közösségi modellek.

A konferencia résztvevői számára szeptember 18-20. napokon ingyenes belépést biztosítanak az OMÉK kiállítás és vásár teljes területére.
A részvétel ingyenes, azonban előzetes regisztrációhoz kötött, melyet az alábbi linken érhet el: omek.tvki.hu
Részletes program »

VI. ÖKO EXPO Kiállítás és Konferencia
2025-09-25 09:00 - 2025-09-26 16:30 | Debreceni Egyetem Innovációs Központ, Vezér utca 37., Debrecen, 4032
A Nemzeti Agrárgazdasági Kamara 2025. szeptember 9 – 10. között hatodik alkalommal rendezi meg az ÖKO Expo Kiállítás és Konferenciát.
​Helyszín: Debreceni Egyetem Innovációs Központ (HH4Q+6G Debrecen)
Az esemény fő célja, hogy az ökológiai gazdálkodásban érintett valamennyi szereplő: termelők, feldolgozók, kereskedők, szolgáltatók, tudományos szakemberek, szaktanácsadók számára megjelenési, találkozási alkalmat kínáljon.
​A kétnapos program széles spektrumon szólítja meg az ökológiai gazdálkodás iránt érdeklődőket. Az interaktív tudásátadást támogató szakmai bemutatók, előadások fókuszában, a biogazdák mindennapjait és a fenntarthatóságot segítő megoldások és technológiák állnak.
Részletes program »

Living Land – Tápanyagban gazdag jövő
2025-10-09 09:00 - 2025-10-10 17:00 | MATE Szarvasfarm, Malom u. 3., Bőszénfa 6RHX+H4, 7475
2 napos személyes workshop + 9 részes online kurzus
Hogyan tehetjük termőföldjeinket egészségesebbé, gazdaságainkat fenntarthatóbbá, közösségeinket pedig ellenállóbbá? Ezekre a kérdésekre ad választ a Living Land – Tápanyagban gazdag jövő című képzés, amelynek különleges vendége Dan Kittredge, a Bionutrient Institute alapítója.
A világszerte elismert szakember több mint három évtizedes tapasztalatát osztja meg arról, miként éleszthetjük újra talajainkat, hogyan növelhetjük az élelmiszerek tápanyagtartalmát, és miként teremthetünk nagyobb önrendelkezést az élelem előállításában.
Ez a kétnapos műhely nem csupán „recepteket” ad, hanem rendszerszemléletet és gyakorlati kapaszkodókat, amelyek új alapokra helyezhetik a növénytermesztésről, a táplálkozásról és a talajéletről való gondolkodást.
A résztvevők többek között megtanulják:

hogyan működik valójában egy élő rendszer, és miért nem mechanikus a növények válasza a külső inputokra,
mi határozza meg a növények valódi tápanyagtartalmát, és hogyan különül el a hozam a minőségtől,
hogyan ismerhetők fel a regeneráció jelei a talajban, a növényben és az ökoszisztémában,
miért az íz az egyik legjobb visszajelzés a tápanyagsűrűségről, és hogyan mérhetjük mindezt egyszerű eszközökkel,
hogyan lehet kevesebb inputból jobb minőségű élelmiszert előállítani a természetes folyamatok megértésével,
mi a szerepe az enzimeknek, a mikroorganizmusoknak és a növényi kommunikációnak a rendszer egészében.

A képzés középpontjában a tápanyagdús gazdálkodás áll – egy olyan szemlélet, amely összekapcsolja az agráriumot, az egészséget és az ízek élményét.
A Biokontroll Hungária Nonprofit Kft. ajánlói partnerként támogatja a kezdeményezést. LIVINGLAND13SN kódunkkal a regisztrálók 20.000 Ft kedvezményt kapnak a képzés nettó árából.
Regisztráció a kedvezményes kóddal: livingland.hu

Mézek és Élmények – A kaptár titkaitól a kulináris kalandokig
2025-10-13 09:30 - 14:00 | Herman Ottó Konferencia Központ, Nagytétényi út 190., C246+RM Budapest, 1223
A rendezvény célja, hogy bemutassa és ösztönözze az élményméhészet fejlesztését, valamint új lehetőségeket ismertessen meg a mézek kreatív alkalmazása kapcsán.
Mit kínál a program?

Méhészeknek: új ötletek az élményméhészethez, a mézfajták bemutatásához és közvetlen értékesítéshez
Gasztroszereplőknek: tippek és inspiráció a mézek konyhai és italkészítési felhasználásához, valamint a méhészekkel való kapcsolódáshoz
Közös tanulás: jó gyakorlatok, nemzetközi példák, eszköztár az élményesítéshez

Ez a nap a tudásmegosztásról, az élményalapú szemléletről és a szakmai kapcsolódásról szól.
A részvétel ingyenes, de regisztrációhoz kötött.
Csatlakozzon, és fedezze fel, hogyan válhat a méhészet és a mézek világa valódi élménnyé!
Program »
Az esemény az ENFORCE Erasmus+ projekt záróeseménye.
További információ: honeyexperience.eu

A jövő a tányérodon van – a tudatos öko-táplálkozás nyomában
2025-10-17 08:00 - 18:00 | Hotel Millennium, Üllői út 94–98., F3HV+2J Budapest, 1089
Miért fontos ez a téma?
A XXI. század egyik legnagyobb kihívása, hogy miként táplálkozhatunk úgy, hogy az egyéni egészségmegőrzés mellett a bolygó erőforrásait is fenntartható módon használjuk. Az egészségtudatos, ökológiai szemléletű táplálkozás nem csupán egyéni döntés, hanem társadalmi és környezeti felelősség is.
Az utóbbi évtizedek kutatásai egyre világosabban mutatják, hogy a táplálkozás nem csupán a fizikai egészségre, hanem a mentális állapotra, a viselkedésre, sőt az immunműködésre is jelentős hatást gyakorol. A modern élelmiszeripar termékei, a bélflóra szerepe, a mikro- és makrotápanyagok egyensúlya, valamint a táplálkozás-élettani szempontok egyre gyakrabban kerülnek a tudományos és közéleti viták fókuszába.
A workshop célja, hogy multidiszciplináris szemlélettel tárja fel ezeket az összefüggéseket, és gyakorlati ismeretekkel támogassa a jövő egészségügyi, táplálkozástudományi, élelmiszeripari szakembereit.
Kiknek ajánlott?

Orvostanhallgatóknak
Dietetikus, táplálkozástudományi és élelmiszeripari szakirányos hallgatóknak
Egészségtudományi, természetgyógyászati képzésben résztvevőknek
Mindenkinek, aki elkötelezett az egészséges életmód és fenntarthatóság iránt

Témakörök, amelyekről szó lesz:

Fenntartható táplálkozási modellek, hazai és nemzetközi jó gyakorlatok
A bélflóra és az immunrendszer kapcsolata
Fermentált és csíráztatott élelmiszerek élettani szerepe
Ipari feldolgozott élelmiszerek és viselkedési zavarok
Természetes kontra szintetikus táplálkozási elemek
Prevenciós lehetőségek táplálkozáson keresztül

Előadók:

Prof. Dr. Kiss István, az MTA doktora, PTE egyetemi tanár – orvosi népegészségtan
Dr. Schwab Richárd, belgyógyász, gasztroenterológus, kutatóorvos – bélrendszer és táplálkozás kapcsolata
Dr. Mester Károly, természetgyógyász, fitoterapeuta, agrármérnök – holisztikus táplálkozási szemlélet
Dr. Guseo András, neurológus, pszichiáter, patológus – táplálkozás és viselkedés kapcsolatának idegtudományi vonatkozásai
Prof. Dr. Boros László G., gyermekgyógyász, endokrinológus, anyagcsere-specialista (UCLA) – táplálkozás és immunológiai tényezők
Prof. Dr. Bardócz Zsuzsa, az MTA doktora, PE nyugalmazott táplálkozástudományi professzor – élelmiszer-összetevők élettani hatása
Dr. Tóth Gábor, élelmiszermérnök, táplálkozáskutató – természetes élelmiszer-technológiák és funkcionális táplálkozás

Részvételi díjak:

Célcsoport

Részvételi díj

Egyetemi, főiskolai hallgatók, diákok
5 000 Ft

Egészségügyi szakdolgozók, természetgyógyászok
8 000 Ft

Élelmezésvezetők, táplálkozási szakemberek, érdeklődők
8 000 Ft

‍ Orvosok, szakorvosok
10 000 Ft

️ Ebéd (opcionális)
5 500 Ft

Hogyan lehet jelentkezni?
A jelentkezési lap (word / pdf) visszaküldésével e-mailben, melyet az MKHOA oldalán és online csatornákon is közzétesszük.
A férőhelyek száma korlátozott, így érdemes időben biztosítani a részvételt.
Jelentkezési határidő: 2025. október 5.
Program:
08.00 – 08.50 Regisztráció
08.50 – 09.00 Megnyitó – Köszöntő
09.00 – 11.15 Plenáris előadások I
11.15 – 11.30 Szünet
11.30 – 13.00 Plenáris előadások II.
13.00 – 14.00 Ebédszünet
14.00 – 15.45 Plenáris előadások III.
15.45 – 16.00 Szünet
16.00 – 17.00 Kerekasztal beszélgetés
17.00 – 17.45 Plenáris előadások IV.
17.45 – 18.00 Workshop zárása
A rendezvény honlapja:www.mkhoa.hu
Facebook: https://www.facebook.com/, az MKHOA oldala

IV. REL EXPO és Konferencia
2025-11-13 09:00 - 17:00 | Aero Hotel & Etterem, Külterület Hrsz. 035-102 PJX4+7P Jakabszállás, Jakabszállás, 6078
2025. november 13-án kerül megrendezésre a IV. REL EXPO és szakmai találkozó a rövid élelmiszer-ellátási lánc szereplőinek a jakabszállási AERO Hotelben. Az eseményen a kistermelők, szervezetek, hatóságok, fogyasztók és érdeklődők megismerkedhetnek az aktuális trendekkel, megvitathatják a támogatási lehetőségeket és a szabályozást, valamint üzleti kapcsolatokat építhetnek.
Az esemény ideális kistermelőknek, piacszervezőknek, vidékfejlesztőknek, kosárközösségeknek, beszállítóknak, szaktanácsadóknak, éttermeknek, kereskedőknek, önkormányzatoknak és LEADER szervezeteknek.
A kiállítók között a Biokontroll is jelen lesz.
A kiállítói és szakmai program tematikája 2025-ben:

Klímaváltozás és alkalmazkodás – új kihívások a helyi gazdaságban
Agroturizmus és gasztronómia – ízutazások vidéki tájakról
Digitális innovációk – okos megoldások a helyi termékek piacán
Csomagolás és címkézés – tartalom és forma, ami elad

Részletes program »

Mit hozna nekünk az EU-Mercosur szerződés?
2025-11-13 10:00 - 13:00 | Barankovics István Irodaház VII. emeleti terem, Széchenyi rkp. 19., Budapest, 1055, Hungary
Az Európai Unió hamarosan dönt az EU–Mercosur szabadkereskedelmi megállapodásról, amely az európai és egyes dél-amerikai országok közötti kereskedelmi kapcsolatok új szintjét teremtené meg. A megállapodás hatásai – különösen a jelentős mezőgazdasági termeléssel rendelkező európai országok számára – élénk szakmai vitákat váltottak ki az elmúlt években.
Annak érdekében, hogy megvizsgálhassuk mit jelenthet mindez Magyarország gazdasága, vidéki térségei és fenntarthatósági törekvései szempontjából, és milyen szempontokat érdemes mérlegelni a döntéshozatal előtt az Országgyűlés Fenntartható Fejlődés Bizottsága és a Magyar Természetvédők Szövetsége konferenciát szervez.
Vegyen részt Ön is az eseményen, ahol dr. Roszík Péter, a Magyar Biokultúra Szövetség alelnöke is felszólal.
Időpont: 2025. november 13. csütörtök 10 -13 óra
Helyszín: Barankovics István Irodaház VII. emeleti terem,
(OGY Képviselői Irodaház: Budapest V., Széchenyi rkp. 19.)
Részletes program
A részvétel ingyenes, de regisztrációhoz kötött, amelyet a következő linken tehet meg 2025. november 11-ig: https://forms.gle/skmjGKvCEHCe1wAw9

Figyelem! Túljelentkezés esetén a regisztráció korábban is lezárulhat.

Minden csepp számít – terepbejárás és szakmai nap Marispusztán
2025-11-15 09:30 - 14:30 | Jonathermál Gyógy- és Élményfürdő, Motel és Kemping, Kőkútdűlő tanya 26., GPFW+CV Kiskunmajsa, 6120
A klímaváltozás és az aszály évek óta egyre nagyobb kihívást jelent a gazdálkodóknak Magyarországon, így a Duna-Tisza közi Homokhátságon is. A Marispusztai Önkéntes Vízőrzők példája megmutatja, milyen eredményeket lehet elérni összefogással és helyi kezdeményezéssel. A NAK keretében működő KAP-Hálózat Zöld Támogató Egysége november 15-én (szombaton) szakmai napot és terepbejárást szervez, ahol a résztvevők megismerhetik, hogyan indult el a változás, milyen lépésekre volt szükség, és mik a tapasztalatok.
A rendezvény délelőttjén szakmai előadások keretében szó lesz többek között a vízmegőrzés gyakorlati megoldásairól, az önkéntesség szerepéről, országos vízvisszatartási fejlesztésekről, illetve a pályázati és agrártámogatási lehetőségekről.
A terepi programon a résztvevők az önkéntesek vezetésével megtapasztalhatják, hogyan valósul meg a közösségi vízvisszatartás a gyakorlatban. A bemutató után lehetőség nyílik kérdésekre és közös tapasztalatcserére.
Időpont: 2025. november 15. (szombat)
Helyszín: Jonathermál Gyógy- és Élményfürdő, Motel és Kemping (6120 Kiskunmajsa, Kőkútdűlő tanya 26.)
Tervezett program:
09:30 – 10:00 Regisztráció, vendégfogadás
10:00 – 10:30 Marispusztai Önkéntes Vízőrzők: Vízvisszatartási jó gyakorlat és az önkéntesség szerepe a vízmegőrzésben
10:30 – 11:00 Országos Vízügyi Főigazgatóság: Vízgazdálkodási fejlesztések és a „Vizet a tájba!” program – gyakorlati tapasztalatok, gazdálkodói részvétel a vízmegtartásban, új együttműködési lehetőségek
11:00 – 11:30 Agrárminisztérium, Fejlesztéspolitikai Főosztály: Fenntartható mezőgazdaság és vízvisszatartás, pályázati lehetőségek, gazdálkodói szerepvállalás
11:30 – 12:30 Ebédszünet: Ebéd és kötetlen szakmai kapcsolatteremtés
12:30 – 14:00 Terepi bemutató a Marispusztai Önkéntes Vízőrzőknél: A helyi vízvisszatartás gyakorlati lépéseinek bemutatása az elárasztott területen
A rendezvény ingyenes, de regisztrációhoz kötött. Regisztráció »
Regisztrációs határidő: 2025. november 13.
További információ a rendezvényről »

A magyar agrárium fenntarthatósága: Helyzetkép és kilátások
2025-11-21 08:30 - 15:00 | Budapesti Corvinus Egyetem, Gellért Campus, Ménesi út 5., F2JX+7C Budapest, 1118
Program:
8.30 – 9.00: Érkezés, regisztráció
9:00 – 9.10: Megnyitó
(Dr. Ásványi Katalin, fenntarthatóságért felelős dékán, Budapesti Corvinus Egyetem)
9.10 – 9.30: Köszöntők
(Dr. Gondola Csaba, körforgásos gazdaságért és klímapolitikáért felelős államtitkár, Energiaügyi Minisztérium, Dr. Csorbai Hajnalka, stratégiai igazgató, Opten Kft., Prof. Jámbor Attila, intézetvezető, Budapesti Corvinus Egyetem)
9.30 – 10.15: A magyar agrárium fenntarthatósága kiadvány eredményeinek bemutatása
(Dr. Trautmann László, alelnök, Ifjúsági Vállalkozásélénkítő Egyesület, Zanócz Anett, PhD hallgató, Budapesti Corvinus Egyetem)
10.15 – 10.30: Kérdések és válaszok
10.30 – 11.00: Kávészünet
11.00 – 13.00: Kerekasztal-beszélgetések
11.00 – 12.00: Fenntarthatóság és termelékenység az agráriumban
(Moderátor: Ferenczi Gergely, céginformációs üzletág igazgató, Opten; résztvevők: Tóth József, ESG szakértő, Kall Ingredients Kft, Gallicoop Csoport, Éder Tamás, elnök, Magyar Húsiparosok Szövetsége, Nyitrai Ibolya, pénzügyi igazgató, KITE Zrt., Roszík Péter, ügyvezető, Biokontroll Hungária Kft.)
12.00 – 13.00: Fenntarthatósági kihívások az ellátási lánc mentén
(Moderátor: Prof. Jámbor Attila, intézetvezető, Budapesti Corvinus Egyetem; résztvevők: Hőgyész Anna, Fenntarthatósági vezető, Nestlé Hungária, Baksa Bettina, Fenntarthatósági vezető, UBM Csoport, Bidló Gábor, Vezérigazgató-helyettes, Első Pesti Malom- és Sütőipari Zrt.)
13.00 – 13.15: Zárás, konklúziók
13.15 – 15.00: Fogadás, szendvicsebéd, networking
A rendezvényen a részvétel ingyenes, de regisztrációhoz kötött.
Kérjük, részvételi szándékát az űrlap kitöltésével jelezze legkésőbb 2025. október 31-ig.

Portfolio Agrárszektor Konferencia 2025
2025-12-03 - 2025-12-05 | Hotel Azúr, Erkel Ferenc u. 2/c, Siófok, 8600, Magyarország
A Portfolio Csoport Agrárszektor Konferenciája az év egyik legrangosabb agrárszakmai eseménye. Az eredetileg kétnapos rendezvény háromnaposra bővült, mivel a december 3-4-i két főnapot december 2-án konferencia előest egészíti ki. Ezzel a rendezvény egyedülállóvá vált a hazai agráresemények rangsorában, mivel a leggazdagabb szakmai programot kínálja a résztvevők számára.
A Biokontroll Hungária Nonprofit Kft. ügyvezetője, dr. Roszík Péter ismét a rangos szakmai esemény felkért előadója lesz.
A konferencia értékelést ad az agrárium helyzetéről, egyúttal pedig felvázolja az ágazat előtt álló rövid- és hosszú távú fejlesztési és kitörési lehetőségeket, illetve bemutatja a vállalkozások üzleti döntéseihez szükséges mértékadó prognózisokat. A rendezvény átfogó és részletes módon jeleníti meg a mező- és élelmiszergazdaságot érintő legaktuálisabb témákat, így a lehető legteljesebb körű tájékoztatást nyújtja az agrárium sorsát döntően befolyásoló folyamatokról, és az éves agráresemények összegzése és értékelése mellett hosszabb távú jövőképet is felvázol a résztvevők számára a megalapozott fejlesztési és beruházási döntésekhez. A konferencián a hazai államigazgatási, banki, vállalati és érdekképviseleti szféra csúcsvezetői nyújtanak első kézből származó, releváns információkat, amelyek az agrárgazdaság valamennyi szereplője – a termelők, az élelmiszergyártók és a kereskedők – számára egyaránt hasznos tájékoztatásul szolgálhatnak.
Emellett a rendezvény széles körű bemutatkozási és piacépítési lehetőséget biztosít az agráriumot kiszolgáló vállalkozások – inputgyártók, integrátorok, gépforgalmazók, finanszírozási és egyéb szolgáltatók – számára.
A konferencia a tartalmas programkínálaton túl alkalmat teremt a szakmai kapcsolatépítésre és üzleti tárgyalásokra, a színvonalas szakmai előadások és kerekasztal-beszélgetések mellett pedig szórakoztató műsorral járul hozzá a résztvevők feltöltődéséhez és kikapcsolódásához.
A Konferencia keretében kerül sor az Agrárdíjak átadására, amelynek tíz kategóriájára szeptember 15-ig van jelentkezési lehetőség.
A Konferencián a fiatal gazdálkodók, a NAK tagok és a csoportosan jelentkezők kedvezménnyel vehetnek részt.
További részletek »
Jelentkezés »

XXXV. Biokultúra Tudományos Nap
2025-12-06 09:00 - 16:30 | MOM Kulturális Központ, Csörsz u. 18., Budapest, 1124, Magyarország
Fókuszban a modern biogazdálkodás

Időpont: 2025. december 6. (szombat)
Helyszín: MOM Kulturális Központ, Kupolaterem
1124 Budapest, Csörsz u. 18.
Program »
A részvétel ingyenes, de előzetes regisztrációhoz kötött.
Regisztráció »
A bioalapanyagokból készült állófogadásra a kóstolójegy 3.000 Ft/fő.

Posztharveszt 3
2026-01-16 08:00 - 16:00 | Neumann János Egyetem, Kecskemét, Izsáki út 5., Kecskemét, 6000
A nagysikerű Posztharveszt 1 és 2 konferenciák után Kecskeméten, a Neumann János Egyetemen következik a folytatás – már lehet kiállítóként és látogatóként is regisztrálni a rendezvényre.
További részletek »
Meghívó, program »
Regisztráció »

A génmódosított élelmiszerek deregulációja?
2026-01-22 10:00 - 13:00 | Agrárminisztérium, Apáczai Csere János u. 9. F2WX+4V Budapest, Budapest, 1052
Az új GMO-k küszöbön álló deregulációjának várható hatásai és a még lehetséges cselekvési utak lesznek a Magyar Természetvédők Szövetsége és a Fenntarthatóság Felé Egyesület január 22-i budapesti konferenciájának fókuszában.
Helyszín: Agrárminisztérium Kupolaterme, 1052 Budapest, Apáczai Csere János u. 9.
Szervezők: Magyar Természetvédők Szövetsége, Fenntarthatóság Felé Egyesület
Program »
További részletek »
A részvétel ingyenes, de regisztrációhoz kötött.
Jelentkezni a következő űrlapon 2026. január 20-ig lehet »

Az alkalmazkodás kora – klímaváltozás Agroinform online konferencia
2026-01-28 09:00 - 12:00
A klímaváltozás hatásai ma már nem elméleti kérdések, hanem a mindennapi mezőgazdasági gyakorlatot formáló tényezők, amelyek arra kényszerítik az ágazat szereplőit, hogy újragondolják a megszokott termelési rendszereket.
Erre a kihívásra keres válaszokat „Az alkalmazkodás kora – klímaváltozás” című Agroinform online konferencia:

hogyan alakítható át a vetésszerkezet a megváltozott klimatikus feltételekhez,
milyen alternatív növények kínálhatnak kitörési lehetőséget a hazai gazdálkodók számára, és milyen regionális tapasztalatok segíthetik a döntéshozatalt.

A webinárium időpontja: 2026. január 28. 9:00 óra
A részvétel ingyenes, de regisztrációhoz kötött.
Jelentkezési űrlap kitöltése »

PROGRAM:
9:00 Megnyitó – Balázs Viktor, Környezeti fenntarthatóságért és innovációért felelős országos alelnök, NAK
9:10 Klimatikus kényszerek a vetésszerkezet kialakításában – Kathy István okleveles meteorológus, tanszéki mérnök, Debreceni Egyetem; Dr. Rácz Csaba okleveles agrármérnök, tudományos munkatárs, Debreceni Egyetem
9:50 Néhány alternatív növény termesztésének lehetősége és korlátai a hazai vetésszerkezetben (pohánka, köles, mohar, len, cirokfélék, csicseriborsó) – Dr. Tóth Zoltán egyetemi docens, tanszékvezető, MATE Növénytermesztési-tudományok Intézet, Agronómia Tanszék
10:10 A dunántúli régióban termesztett alternatív növények – Pólyáné Dr. Hanusz Borbála egyetemi docens, Széchenyi Egyetem, Albert Kázmér Mosonmagyaróvári Kar, Növénytudományi Tanszék
10:30 Kockázatkezelés a KWS modern hibridjeivel – Nagy Csaba, marketing és kommunikációs vezető, KWS Magyarország Kft.
10:55 Aszálytűrés és kockázatcsökkentés komplex mikrobiológiai technológia használatával – Daoda Zoltán, szakmai igazgató, AGRO.bio Hungary Kft.
11:10 Agrárbiotechnológia, mint lehetséges válasz az éghajlatváltozásra – Dr. Bánáti Ferenc, biotechnológiai labor-vezető, CHH Műszaki KFT.
Nem jó az időpont? Semmi gond! Jelentkezz most, és utólag elküldjük a webináriumról készült felvétel linkjét e-mailben!

A csatlakozási linket e-mailben kapják meg a jelentkezők.

Fiatal gazda pályázat
2026-01-29 10:00 - 14:00 | Dunaharaszti Oktatóközpont, Boróka utca 3., Dunaharaszti, 2330
2026. január 29-én Dunaharasztiban „Fiatal gazda pályázat” címmel szervez szakmai rendezvényt a Nemzeti Agrárgazdasági Kamara.
A kamarai rendezvény célja, hogy részletes tájékoztatást nyújtson a megjelenés előtt álló KAP ST „Fiatal mezőgazdasági termelők elindulásának és beruházásainak” támogatásával kapcsolatos teendőkről, valamint bemutassa a Magyar Államkincstár elbírálási és ellenőrzési gyakorlatát, az eddig beérkezett támogatási kérelmek feldolgozásának tapasztalatait, valamint a Támogatási Kérelem, illetve a Kifizetési Kérelem adminisztratív és helyszíni ellenőrzés folyamatait.
Helyszín: Dunaharaszti Oktatóközpont, 2330 Dunaharaszti, Boróka utca 3.
(84WG+9X Dunaharaszti, parkolás a helyszínen megoldott.)
Időpont: 2026. január 29. csütörtök 10.00 – 14.00
A rendezvény ingyenes, de regisztrációhoz kötött.

Regisztrálni az alábbi linken lehet:
https://miniapp.nak.hu/nak-regisztracio/fiatal-gazda-szakmai-rendezveny-konferencia
Meghívó, program »

Mutassa meg minőségi biotermékeit a legjobb séfeknek!
2026-02-07 - 2026-02-08 | Szolnoki SZC Kereskedelmi és Vendéglátóipari Technikum és Szakképző Iskola, Róbert Károly u. 2., 55HJ+65 Szolnok, 5000
Akár biotermékeket előállító, feldolgozó, vagy forgalmazó részt vehet kiállítóként a Magyarország Étele 2026 program elődöntőjén. Az eseményen a hazai gasztronómia jelenlegi és jövőbeni iránya találkozik a hazai cégek, szolgáltatások és termelők munkájával. A séfekkel való közvetlen kapcsolat ma már nem lehetőség, hanem valódi versenyelőny.
Kiállítóként való megjelenés INGYENES. Céljuk, hogy minél több olyan hazai terméket, szolgáltatást mutassanak be, amely mögött valódi érték, történet és minőség áll. A séfek számára pedig óriási segítség, ha személyesen és kutakodás nélkül, ilyen alkalmakon ismerhetik meg azokat, akiktől ezek érkeznek.
Az elődöntő során az ország minden részéről érkező, 24 csapat séfjei mérik össze a tudásukat.
Időpont: 2026. február 7.
Helyszín: Szolnoki SZC Kereskedelmi és Vendéglátóipari Technikum és Szakképző Iskola
(5000 Szolnok, Róbert Károly u. 2.)
55HJ+65 Szolnok
Kiállítói jelentkezési határidő: január 30.
Jelentkezni a foszerkeszto@oldalasmagazin.hu e-mail címen lehet.
Magyarország étele promóciós kisfilm:

https://www.youtube.com/watch?v=gHx–EFRdDo
https://www.youtube.com/watch?v=8IZvTBHjMr8

Talajművelési gyakorlatok összehasonlító tartamkísérlete
2026-02-10 18:30 - 20:00
Szentgyörgyváron és Dióskálon 2003 óta vizsgálják a különböző talajművelési eljárások hatásait. A talajveszteségen és szervesanyag változásán át a jövedelmezőséget is vizsgálták, továbbá a takarónövények hatását is. 2020 óta Esztergályhorváti határában beállítottak egy újabb tartamkísérletet, ahol már van teljes no-till terület is. Ebben az előadásban ennek a több mint 20 éves tartamkísérleteknek az eredményeit tudhatják meg az érdeklődők.
Előadó: Benke Szabolcs agrármérnök, programkoordinátor.

Időpont: 2026. február 10. 18:30

Helyszín: az előadást online formában rendezik, ami azt jelenti, hogy egy internetes videószobába belépve, a saját számítógéped elől követheted a prezentációt. Ehhez mindössze egy számítógépre vagy okostelefonra, hangszóróra/fülhallgatóra és stabil internetkapcsolatra lesz szükséged.
Részvételi díj: ingyenes, de regisztrációhoz kötött. Regisztrálni itt lehet »
